***1. melléklet a 42/2019. (XI.28.)* *önkormányzati rendelethez***

**A KÉPVISELŐ-TESTÜLETNEK AZ ÁLLANDÓ BIZOTTSÁGOKRA ÁTRUHÁZOTT HATÁSKÖREI**

1. ***A Költségvetési és Pénzügyi Bizottság feladat- és hatásköre különösen:***
	1. *Dönt*
		1. közbeszerzési ügyekben az eljárás megindításáról, eredmény megállapításáról, beszerzési ügyekben az eredmény megállapításáról, bármely önkormányzati szerződés megkötéséről, módosításáról, megszüntetéséről, ide nem értve a polgármesteri és a kizárólagos képviselő-testületi hatáskört, kivéve továbbá a Józsefvárosban működő önszerveződő közösségek, továbbá művészek és sportolók pályázati támogatásáról szóló önkormányzati rendeletben meghatározott Józsefvárosban működő önszerveződő közösségek, művészek és sportolók pályázati támogatásához kapcsolódó szerződések módosításáról;
		2. a testvérvárosi, partnervárosi kapcsolattartással összefüggésben a polgármester külföldi utazásáról, a napidíjáról;
		3. az önkormányzat átmenetileg szabad pénzeszközeinek befektetéséről (államilag garantált értékpapír vásárlása, beváltása), vagy lekötéséről (pénzeszközök betétként való elhelyezése és visszavonása) maximum egyedi 500 millió Ft feletti értékben a költségvetésről szóló önkormányati rendelet 20. § (5)-(6) bekezdésében foglalt szabályok betartásával. A pénzeszközök betétként történő lekötése esetén a fizetési számlát vezető hitelintézeten kívül még további, legalább négy hitelintézet ajánlata alapján dönt. Az ajánlatokat a befektetés értéknapjának és futamidejének megjelölésével kell bekérni. A befektetések és betétként történő lekötések jogszerűségét a jegyző és az átmenetileg szabad pénzeszköz befektetését vagy leköthetőségét a gazdasági vezető jogosult vizsgálni;
		4. az Önkormányzat behajthatatlannak nem minősülő követeléséről való részben vagy egészben történő – lemondásról és a költségvetési szervet megillető követelésről való lemondáshoz való előzetes hozzájárulásról 20 millió Ft egyedi értékhatárig;
	2. *Véleményezi*
		1. a helyi adókra vonatkozó önkormányzati rendelet-tervezeteket, kialakítja az adópolitikai irányelveket a kizárólagos képviselő-testületi hatáskörök kivételével;
		2. az éves költségvetési javaslatot és a végrehajtásáról szóló negyedéves, féléves, éves tájékoztató tervezeteit;
		3. A részvételi költségvetésről szóló irányelveket, ideértve a részvételi módon meghatározható költségvetési keretösszeget;
		4. a képviselő-testület elé terjesztendő éves költségvetési koncepciót;
		5. Önkormányzat költségvetéséből nyújtott pénzügyi és természetbeni juttatási koncepciókat, terveket, támogatási irányelveket;
		6. Az antikorrupciós intézkedéscsomagot;
		7. az önkormányzati érdekeltségű gazdasági társaságok előzetes üzleti tervét.
	3. *Javaslatot tesz*
		1. az Önkormányzat tulajdonában lévő értékpapírok és más gazdasági érdekeltségek kezelésére;
		2. a meghatározott célon felüli bevételi többlet felhasználására;
		3. a polgármester és az alpolgármesterek jutalmazására és annak mértékére;
		4. hitelek felvételére, egyéb banki ügyletekre, véleményezi az ezzel kapcsolatos kezdeményezéseket.
	4. *Egyéb*
		1. évközben figyelemmel kíséri a gazdálkodás menetét, szükség szerint javaslatot tesz a költségvetés módosítására, illetve költségvetési gazdálkodásra vonatkozó intézkedéseket kezdeményez;
		2. közreműködik az Önkormányzat éves költségvetésének tervezésében;
		3. figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyonnövekedés-, csökkenés) alakulását, értékeli az azt előidéző okokat;
		4. vizsgálja az adósságot keletkeztető kötelezettségvállalás indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését;
		5. ellátja az önkormányzati képviselők vagyonnyilatkozatainak nyilvántartásával, kezelésével és őrzésével, a vagyonnyilatkozattal kapcsolatos eljárás lefolytatásával összefüggő feladatokat;
		6. kivizsgálja a képviselői összeférhetetlenségi ügyeket és eredményéről jelentést tesz a Képviselő-testületnek;
		7. vizsgálatot rendelhet el az Önkormányzat, az Önkormányzat intézményei és gazdasági társaságai gazdálkodásának ellenőrzésére;
		8. Ellenőrzi minden szerződés, szerződésekhez köthető teljesítés, közbeszerzés nyilvánosságra hozatalát, az „Ez a minimum” program megvalósulását mind az Önkormányzatnál, mind az Önkormányzat intézményeinél, gazdasági társaságainál.
2. ***Kulturális, Civil, Oktatási, Nemzetiségi, Sport és Esélyegyenlőségi Bizottság feladat- és hatásköre különösen***
	1. *Dönt*
		1. az óvoda heti és éves nyitvatartási idejének meghatározásáról;
		2. az Önkormányzat köznevelési, közművelődési, kulturális, sport feladatok ellátása tárgykörbe tartozó szerződéses partner tevékenységéről szóló beszámolójának elfogadásáról;
		3. a társadalmi (civil) szervezetek, az egyesületek, az alapítványok, az egyházi, sport, nemzetiségi szervezetek támogatásával összefüggő pályázatokról;
		4. jóváhagyja az Önkormányzat által alapított köznevelési intézmények továbbképzési programját;
		5. a fenntartásában működő köznevelési intézmények éves munkatervéről.
	2. *Véleményezi*
		1. a közösségi színtér vagy közművelődési intézmény működtetésére irányuló közművelődési megállapodás-tervezetet;
		2. a társadalmi (civil) szervezeteket érintő döntéseket;

2.2.3. az önkormányzati tulajdonú közművelődési és sport feladatot ellátó gazdasági társaságok éves munkatervét, illetőleg beszámolóját;

2.2.4. a köznevelési intézmények SZMSZ-ét és házirendjét.

* 1. *Javaslatot tesz vagy kezdeményezi*

2.3.1. a Képviselő-testület hatáskörébe tartozó közszolgáltatások ellátása céljából önkormányzati intézmény alapítását, gazdálkodó jogkörének megállapítását, átszervezését, megszüntetését, nevének megállapítását, megváltoztatását, valamint a köznevelési intézmények vonatkozásában azon előterjesztéseket, melyekhez a működtető egyetértése szükséges;

2.3.2. a köznevelési intézmények étkezési térítési díjkedvezményeire;

* + 1. a kulturális, civil, oktatási, sport és esélyegyenlőség tárgyú - nem kizárólagos képviselő-testületi hatáskörbe tartozó -, önkormányzati feladatellátást szolgáló pályázatok kiírására és a pályázatok elbírálására, a pályázati összegek pályázók közötti meghatározására;
		2. a köznevelési és közművelődési ágazatban dolgozók továbbképzésének támogatására;
		3. a Képviselő-testület szobor-, emlékmű-, emléktábla állításával kapcsolatos feladataira.
	1. *Egyéb*
		1. ellátja az előkészítő bizottsági feladatokat az Önkormányzat által irányított köznevelési, közművelődési feladatokat ellátó költségvetési szervek vezetésére kiírt pályázatok esetében;
		2. közreműködik a tanév, nevelési év előkészítésével kapcsolatos feladatok megoldásában;
		3. támogatja a helyi oktatási, nevelési intézményekben létrehozott diáksportkörök és diáksport egyesületek tevékenységét;
		4. segíti a sportlétesítmények fenntartása érdekében azok célszerűbb kihasználását;
		5. támogatja a művészet, a kultúra és sport önszerveződő helyi közösségeit;
		6. folyamatosan kapcsolatot tart a Józsefvárosban működő társadalmi szervezetekkel, civil szervezetekkel, egyesületekkel, alapítványokkal, egyházakkal;
		7. figyelemmel kíséri a társadalmi szervezetek, civil szervezetek, egyesületek, alapítványok, egyházak támogatásával összefüggő feladatok ellátását;
		8. figyelemmel kíséri a fogyatékosok, hátrányos helyzetűek jogvédelmével kapcsolatos feladatok ellátását;
		9. az ágazatban működő érdekképviseleti szervekkel kapcsolatot tart, illetve fontosabb döntések előtt kikéri a véleményüket;
		10. kapcsolatot tart a bejegyzett nemzetiségi önkormányzatokkal, azok intézményeivel;
		11. előkészíti és értékeli az ifjúságpolitikai koncepciót, előkészíti és felülvizsgálja a köznevelési, a közművelődési és sport koncepciókat, javaslatot tesz a szükséges fenntartói intézkedésekre;
		12. a hagyományos területrészek értékeinek megőrzése érdekében figyelemmel kíséri a műemlékek és a városképi jelentőségű épületek, terek, utak, utcák védelmét.
1. ***Szociális, Egészségügyi és Lakásügyi Bizottság feladat- és hatásköre különösen:***
	1. *Dönt*
		1. a szociális és gyermekvédelmi intézmények házirendjét és szakmai programjának jóváhagyásáról;
		2. az Önkormányzat egészségügyi, szociális, gyermekvédelmi feladatok ellátása tárgykörbe tartozó szerződéses partner tevékenységéről szóló beszámolójának elfogadásáról;
		3. a kerületi kábítószer-ellenes programok költségvetésben biztosított előirányzatának felhasználásáról;
		4. Budapest Józsefvárosi Önkormányzat tulajdonában álló lakások bérbeadásának feltételeiről, valamint a lakbér mértékéről  szóló önkormányzati rendelet alapján történő minőségi lakáscserékről;
		5. a pályázati rendszer szerinti lakás bérbeadásról.
	2. *Véleményezi*
		1. a kerület egészségügyének valamennyi szakterületét érintő kérdését;
		2. a Képviselő-testület munkáltatói (személyi) döntéseivel összefüggő előterjesztéseket előzetesen a szociális és egészségügyi intézmények vezetői tekintetében;
		3. a szociális és egészségügyi szolgáltatók részére kiírt helyiségpályázatokat.
	3. *Javaslatot tesz*
		1. a helyi szociálpolitikát és egészségpolitikát érintő tervek kidolgozására, figyelemmel kíséri végrehajtásukat;
		2. szociális és gyermekvédelmi területen szolgáltatások indításának kezdeményezésére, ellátási, szolgáltatási szerződések megkötésére;
		3. a lakáskoncepción alapuló lakáspályázatok szempontrendszerének kidolgozására és kiírására;
		4. különös méltányosságból a felmondási eljárás felfüggesztésére a szociális lakbérrel rendelkező együttműködő adós rendkívüli élethelyzetre tekintettel;
		5. a polgármesternek azon család vagy személy hátralékkezelési támogatásra való jogosultságáról, akik a pénzbeli és természetbeni, valamint a személyes gondoskodást nyújtó szociális és gyermekjóléti ellátások helyi szabályairól szóló önkormányzati rendelet 10. § (1) bekezdés a)-b), d)-i) pontjában foglaltaknak megfelelnek és a háztartásban az egy főre jutó havi jövedelme nem haladja meg az öregségi nyugdíj mindenkori legkisebb összegének 350 %-át, egyedül élő esetén a 450%-át;
		6. a polgármesternek azon család vagy személy hátralékkezelési támogatásra való jogosultságáról, akik az adóssággal érintett lakásban jogcím nélküli használóként laknak és a pénzbeli és természetbeni, valamint a személyes gondoskodást nyújtó szociális és gyermekjóléti ellátások helyi szabályairól szóló önkormányzati rendelet 10. § (1) bekezdésben foglaltaknak megfelelnek, azzal, hogy esetükben a hátralékkezelési szolgáltatásba bevonható adósságtípusok közül csak a lakbér, lakáshasználati díj  és kapcsolódó különszolgáltatási díjhátralék vonható be;
		7. sérülékeny csoportokba tartozó egyének és családok elhelyezés nélküli kilakoltatatása tilalmának kidolgozására;
		8. Elsőként Lakhatást szemléletű program indítási feltételeire;
		9. munkaerőpiaci integrációs programok kidolgozására, és a tartós inaktívak aktiválását segítő munkaerőpiaci programok támogatására, a területen pályázat kiírására;
		10. drogprevenciós, ártalomcsökkentési és rehabilitációs program kidolgozására, és támogatására;
		11. a köznevelési intézmények gyermek- és ifjúságvédelmi munkájának támogatására;
		12. a szociális és egészségügyi ágazatban dolgozók továbbképzésének támogatására.
	4. *Egyéb*
		1. figyelemmel kíséri a család- és gyermekvédelmi törekvéseket, ajánlásokat dolgoz ki a hátrányos helyzetűek és veszélyeztetettek védelmére;
		2. kezdeményezi, szervezi és koordinálja a kerületben lévő valamennyi szociális és gyermekvédelmi tevékenységgel foglalkozó intézmény, társadalmi szervezet, vállalkozás, családsegítő és egészségügyi szolgáltatások együttműködését;
		3. kezdeményezheti az Önkormányzat fenntartásában működő egészségügyi szolgáltató kapacitásának az egészségügyi ellátórendszer fejlesztéséről szóló törvény végrehajtására kiadott kormányrendeletben meghatározott, más ellátási formába történő átcsoportosítását;
		4. kezdeményezheti – az ellátási forma megváltoztatása nélkül - az Önkormányzat fenntartásában működő egészségügyi szolgáltató kapacitásainak más, a szolgáltató finanszírozási szerződésében szereplő, illetve abban nem szereplő szakmákba – külön jogszabály szerinti mértékben – történő átcsoportosítását, azzal, hogy az egészségügyi szolgáltató rendelkezésére bocsátott kapacitásainak száma összességében nem változhat;
		5. ellátja az előkészítő bizottsági feladatokat az Önkormányzat által irányított egészségügyi, szociális és gyermekvédelmi feladatokat ellátó költségvetési szervek vezetésére kiírt pályázatok esetében;
		6. közreműködik a szociális ellátórendszer hatékony megszervezésében, a rendszer fejlesztésében;
		7. összehangolja a kerületi szociálpolitikai elképzeléseket a fővárosi koncepcióval és igényekkel;
		8. közreműködik a hajléktalanok ellátása érdekében a fővárosi és kerületi feladatok összehangolásában;
		9. ellenőrzi és felügyeli az Önkormányzat által irányított szociális és gyermekvédelmi költségvetési szervek tevékenységét;
		10. közreműködik a szociális ellátásra vonatkozó igényfeltárásokban;
		11. előmozdítja a tartós munkanélküliek ellátását, foglalkoztatását, valamint a megváltozott munkaképességűek foglalkoztatását;
		12. összehangolja a kerületi önkormányzat feladat- és hatáskörébe tartozó valamennyi egészségügyi ellátási forma, illetve szolgáltatás tevékenységét, azok tárgyi és személyi feltételeit, ezek ügyében véleményt nyilvánít, illetve ajánlásokat tesz, valamint figyelemmel kíséri és elősegíti az ellátást végző orvosok, szakdolgozók szakmai továbbképzését;
		13. rendszeres kapcsolatot tart a főváros egészségügyi vezetésével, az egészségügyi ellátás kórházi hátterét biztosító intézményekkel, a Magyar Orvosi Kamara és Gyógyszerészkamara kerületi vezetőivel, a kerületben működő egészségügyi intézmények fenntartóival, illetve észrevételeiről tájékoztatja a kórházak vezetőit; illetve észrevételeiről tájékoztatja a kórházak vezetőit;
		14. segíti az alkoholizmus, a drogfogyasztás és a dohányzás elleni küzdelmet;
		15. ellátja az előkészítő bizottsági feladatokat az Önkormányzat által irányított egészségügyi, szociális és gyermekvédelmi feladatokat ellátó költségvetési szervek vezetésére kiírt pályázatok esetében;
		16. támogatja és segíti a köznevelési intézmények gyermek- és ifjúságvédelmi munkáját;
		17. munkája során együttműködik a gyermekvédelemmel foglalkozó szervekkel;
		18. az ágazatban működő érdekképviseleti szervekkel kapcsolatot tart, illetve fontosabb döntések előtt kikéri a véleményüket;
		19. ellenőrzi az intézményi férőhelykihasználást.
2. ***Tulajdonosi, Vagyongazdálkodási és Közterület-hasznosítási Bizottság feladat- és hatásköre különösen:***
	1. *Dönt*
		1. az Önkormányzat tulajdonában álló nem lakás céljára szolgáló helyiségek elidegenítésének feltételeiről szóló önkormányzati rendeletben, az Önkormányzat tulajdonában álló lakások elidegenítéséről szóló önkormányzati rendeletben, az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló önkormányzati rendeletben, valamint a Budapest Józsefvárosi Önkormányzat vagyonáról és a vagyon feletti tulajdonosi jogok gyakorlásáról szóló önkormányzati rendeletében meghatározott tulajdonosi hatáskörökben;
		2. az Önkormányzat tulajdonában álló üres telkek, felépítményes ingatlanok, gépkocsi-beállók és dologbérlet bérbeadásának feltételeiről szóló önkormányzati rendeletben meghatározott bizottsági hatáskörökbe utalt ügyekben;
		3. az Otthon-felújítási programról szóló önkormányzati rendeletben meghatározott bizottság hatáskörökbe utalt ügyekben;
		4. az önkormányzati tulajdonú ingatlanokon a súlyosan mozgáskorlátozottak személygépkocsija parkolási célú bérleti díjának elengedéséről szóló önkormányzati rendeletben meghatározott bizottsági hatáskörébe utalt ügyekben;
		5. a közterület-használati hozzájárulás iránti kérelemről első fokon, a Józsefvárosi Önkormányzat tulajdonában lévő közterületek használatáról és használatának rendjéről szóló önkormányzati rendelet 15. § (2)-(3) bekezdésben foglaltak kivételével, valamint a rendelet melléklete alapján megállapított közterület-használati díjak csökkentéséről vagy elengedéséről;
		6. fontos közérdekből a közterület használatának szünetelésének elrendeléséről;
		7. tartós (legalább 6 hónapot meghaladó) közterület-használat esetén a jogosult kérelmére méltányosságból havonta, negyedévente vagy félévente esedékes, egyenlő összegű díjfizetés megállapításáról;
		8. a társasházak kérelme alapján a közterület-használati díj egy részének visszafizetéséről a Józsefvárosi Önkormányzat tulajdonában lévő közterületek használatáról és használatának rendjéről szóló önkormányzati rendelet szerint;
		9. a polgári és közigazgatási, biztosítási-kártérítési ügyekben az Önkormányzat, mint fél bíróság, hatóság stb. előtti eljárásjogi részvételével összefüggésben az eljárás indítása, befejezése, vitele, a jogorvoslat, az egyezség tekintetében;
		10. a Józsefváros területén az építtetők gépjármű-elhelyezési kötelezettségéről szóló önkormányzati rendeletben és a gépjármű-elhelyezési kötelezettség pénzben történő megváltásáról szóló önkormányzati rendeletben meghatározott bizottsági döntést igénylő ügyekben;
		11. az önkormányzati érdekeltségű gazdasági társaságok számviteli törvény szerinti éves beszámoló elfogadásáról, az üzleti terv elfogadásáról, amennyiben az előzetes üzleti tervhez képest fedezetet nem igényel.
	2. *Javaslatot tesz*
		1. az önkormányzati érdekeltségű gazdasági társaságok vagyongazdálkodási, szervezeti-működési, módszertani és informatikai feltételeinek javítására, fejlesztésére;
		2. a testvérvárosi, partnervárosi kapcsolattartással összefüggő valamennyi kérdésben;
		3. az önkormányzat tulajdonosi részvételével működő gazdasági társaságok tekintetében a tagot megillető jogok gyakorlására.

*4.3. Véleményezi*

* + 1. a rendőrkapitányság és a helyi rendőrőrs létesítését, illetve megszüntetését előzetesen;
		2. a rendőrkapitányság és a rendőrőrs vezetőjének kinevezését előzetesen.
	1. *Egyéb*
		1. önkormányzati érdekből, rendkívüli sürgősség esetén gyakorolhatja a Képviselő-testület összes nem kizárólagos – átruházható – hatáskörét;
		2. részt vesz lakásépítési programok megvalósítására vonatkozó javaslatok kidolgozásában és figyelemmel kíséri végrehajtásukat.
1. ***Városüzemeltetési Bizottság feladat- és hatásköre különösen***

*5.1. Dönt*

* + 1. a közúti közlekedésről szóló törvényben meghatározott tulajdonosi döntést igénylő ügyekben,
		2. a Józsefváros Kártyával összefüggő, önkormányzati döntést igénylő ügyekben, az átruházható képviselő-testületi hatáskörökben.
	1. *Véleményezi*
		1. a közrendet, közbiztonságot érintő kérdéseket;
		2. a köztisztaságot érintő kérdéseket;
		3. a közbiztonsággal kapcsolatos panaszlevelek alapján tény- és helyzetértékelést végez és megoldási javaslatot dolgoz ki;
		4. a társasházi pályázati rendszert érintően az éves költségvetést, valamint annak módosítását tartalmazó előterjesztést a kerületrendezési tervek kialakítását és ellenőrzi azok végrehajtását;
		5. a kerületrendezési tervek kialakítását és ellenőrzi azok végrehajtását;
		6. a piacokra vonatkozó javaslatokat;
		7. fontos közérdekből a közterület-használat szünetelésének elrendelését.
	2. *Javaslatot tesz*
		1. a polgármester felé a támogatásban részesítendő társasházakra, az önkormányzati támogatás összegére és a külön rendeletben megállapított esetben a kölcsön visszafizetésének futamidejére.
	3. *Egyéb*
		1. igény esetén a társasházi közgyűléseken részt vesz, ahol tájékoztatják a lakóközösségeket a helyi pályázati lehetőségekről;
		2. folyamatosan tájékozódik a társasházak, lakásszövetkezetek helyzetéről, műszaki állapotáról;
		3. önkormányzati támogatásból megvalósult felújítási munkákat megtekintheti, ellenőrizheti, fotódokumentációt készíthet;
		4. a társasházak, lakásszövetkezetek felújítási igényeit felméri;
		5. a társasházak, illetve lakásszövetkezetek felújítással kapcsolatos problémáit számba veszi, információt gyűjt, melyek szerint általános érvényű problémákat fogalmaz meg, melyekről tájékoztatja a Képviselő-testületet szükség szerint.

1. ***Kerületfejlesztési, Környezet- és Klímavédelmi Bizottság feladat- és hatásköre különösen***
	1. *Dönt*
		1. a településfejlesztéssel, a településrendezéssel és a településképpel összefüggő partnerségi egyeztetés szabályairól szóló önkormányzati rendelet szerinti partnerségi egyeztetés során beérkezett vélemények elfogadásáról. A vélemény el nem fogadása esetén a döntést a Bizottságnak indokolnia kell.

6.2. *Javaslatot tesz*

* + 1. környezetvédelmi szempontból védett területek kijelölésére;

6.2.2. a környezeti ártalmak megszüntetésére, illetve csökkentésére;

6.2.3. az intelligens város kialakításával kapcsolatban a polgármester és a Képviselő-testület számára;

6.2.4. környezettudatos közlekedési infrastruktúra fejlesztésére.

* 1. *Véleményezi*
		1. környezet-, klíma - és természetvédelmi, valamint akadálymentességi szempontból a beruházásokat.
	2. *Egyéb*
		1. közreműködik a kerületfejlesztési koncepció kidolgozásában, azzal kapcsolatban gazdaságossági elemzéseket készíttet;
		2. kapcsolatot tart a kerületfejlesztési és klíma- illetve környezetvédelmi egyesületek, társaságok, egyéb szervezetek képviselőivel;
		3. közreműködik az Önkormányzat fejlesztési elképzeléseinek kidolgozásában;
		4. figyelemmel kíséri a kerület környezet- és természetvédelmi helyzetét, a környezetvédelmi előírások érvényesítését;
		5. a felmerülő pályázati, együttműködési, fejlődési lehetőségek felkutatja, azokat megvizsgálja és megvitatja az intelligens várossá fejlődés érdekében;
		6. a Digitális Munkacsoport feladatait ellátja.